Temeljem članka 16. stavak 1. i članka 25. Zakona o Hrvatskoj gorskoj službi spašavanja („Narodne novine“, broj 79/06 i 110/15) i članka 31. Statuta Općine Povljana („Službeni glasnik Zadarske županije”, broj 13/21 i 11/23), Općinsko vijeće Općine Povljana na svojoj 18. sjednici održanoj dana 14. prosinca 2023. godine, donijelo je

**PROGRAM**

**javnih potreba za obavljanje redovite djelatnosti Hrvatske gorske službe spašavanja, Stanice Zadar na području Općine Povljana za 2024. godinu**

Članak 1.

(1) Programom javnih potreba za obavljanje djelatnosti Hrvatske gorske službe spašavanja – Stanice Zadar na području Općine Povljana za 2024. godinu, a sukladno Financijskom planu HGSS stanice Zadar za 2024. godinu, utvrđuje se zajednički interes za djelovanje HGSS-a na području Općine Povljana u cilju provođenja aktivnosti i mjera kojima je svrha spašavanje ljudskih života u izvanrednim uvjetima i na područjima nedostupnim redovitim službama.

(2) Po donošenju ovog Programa, Općina Povljana će sa HGSS-om stanica Zadar sklopiti Sporazum o zajedničkom interesu za djelovanje Hrvatske gorske službe spašavanja Stanice Zadar na prostoru koji pokriva Općina Povljana, poglavito na nepristupačnim prostorima izvan gradova i javnih prometnica za 2024. godinu.

Članak 2.

U svrhu iz stavka 1. ovog članka u Proračunu Općine Povljana za 2024. god. osiguravaju se sredstva za financiranje HGSS – Stanice Zadar u iznosu od 530,00 eura.

Članak 3.

Sredstva iz članka 2. ovog Programa namijenjena su sufinanciranju redovite djelatnosti HGSS-a Stanice Zadar.

Članak 4.

Sredstva iz članka 1. ovog programa uplatit će se jednokratno na račun HGSS, Stanice Zadar.

Članak 5.

HGSS, Stanica Zadar dužna je Općini podnijeti godišnje izvješće o izvršenju programa te utrošku sredstava u roku 60 dana od isteka poslovne godine.

Članak 6.

Ovaj Program stupa na snagu osmog dana od dana objave u „Službenom glasniku Zadarske županije“.

KLASA:246-03/23-01/1

URBROJ:2198-25-01-1-23-1

U Povljani, 14. prosinca 2023. godine

**OPĆINSKO VIJEĆE OPĆINE POVLJANA**

Predsjednik Općinskog vijeća

Nikola Škoda